Berta Ruck

Nofelydd o Gymru oedd Amy Roberta Ruck (2 Awst 1878 – 11 Awst 1978).Lloyd-Morgan, C., (2015). RUCK, AMY ROBERTA (‘BERTA RUCK’) (1878-1978), nofelydd. Y Bywgraffiadur Cymreig Adferwyd 13 Chw 2019,Alderson, B.  (2011, January 06). Ruck, Amy Roberta (Berta) (1878–1978), novelist. Oxford Dictionary of National Biography. Adadalwyd 13 Chwef. 2019.

Cefndir
Ganwyd Berta Ruck yn Murree, Punjab, India yn blentyn i Arthur Ashley Ruck, swyddog ym myddin India'r Ymerodraeth Brydeinig ac Elizabeth Eleanor (née D'Arcy) ei wraig. Roedd ei theulu o dras Gymreig. Roedd ei nain ar ochr ei thad, Mary Ann Ruck (née Matthews), yn etifedd ystâd Esgair a Phantlludw, Aberdyfi. Roedd ei mam yn hanu o Lanbrynmair ac yn ddisgynnydd i Dafydd Llwyd o Fathafarn ac i John Jones, Maesygarnedd.

Yn ddyflwydd oed danfonwyd Ruck yn ôl i Gymru i fyw gyda'i nain yn Aberdyfi lle fu'n byw hyd 1886 pan ddychwelodd ei theulu adref i Gymru wedi i'w thad gael ei benodi yn Brif Gwnstabl Heddlu Sir Gaernarfon.Kemp, S., Mitchell, C., & Trotter, D. (1997). Ruck, Berta. In  (Ed.), The Oxford Companion to Edwardian Fiction : Oxford University Press. Adalwyd 13 Chwef. 2019. Bu'r teulu wedyn yn byw yn Llwyn-y-Brain, Llanrug. Cafodd ei addysgu mewn ysgol breswyl yn yr Almaen ac yn Ysgol St Winifred Bangor. Mynychodd ysgol gelf yn Llundain cyn derbyn ysgoloriaeth i Ysgol Celfyddyd Gain Slade (sydd bellach yn rhan o Goleg Prifysgol Llundain). O Lundain aeth i astudio yn yr Académie Colarossi, coleg celf ym Mharis.

Ym 1909 priododd y nofelydd Seisnig Oliver Onions; a newidiodd ei enw ym 1918 i George Oliver. Bu iddynt dau fab.December 01). Ruck, Berta (Mrs Oliver Onions), (2 Aug. 1878–11 Aug. 1978), novelist. WHO'S WHO & WHO WAS WHO Adalwyd 13 Chwef. 2019

Gyrfa
Dechreuodd Ruck ei yrfa trwy ddarparu darluniadau i gylchgronau merched ei dydd, yn aml i ddarlunio storïau a oedd yn ymddangos yn y cylchgronau. O 1905 dechreuodd ysgrifennu ei storïau ei hun gan weld storïau byr a storïau gyfres mewn cylchgronau megis Home Chat a The Idler.

Cyhoeddwyd y gyntaf o'i 90 nofel lawn ar ffurf llyfr, His Official Fiancée, ym 1914.Brown, Susan, Patricia Clements, and Isobel Grundy, eds. Berta Ruck entry: Overview screen within Orlando: Women's Writing in the British Isles from the Beginnings to the Present. Cambridge: Cambridge University Press Online, 2006  adalwyd 13 Chwefror 2019. Roedd yn nofel rhamant gyda'r Rhyfel Byd Cyntaf yn gefndir, a phrofodd yn  llwyddiant ysgubol. Defnyddiwyd y nofel yn sail i ddwy ffilm: His Official Fiancée (1919), ffilm fud a gyfarwyddwyd  gan Robert G. Vignola a Hans officiella fästmö (1944), ffilm Swedeg a gyfarwyddwyd gan Nils Jerring IMDb Berta Ruck (1878–1978) adalwyd 13 Chwefror 2019. Cyhoeddodd tair nofel arall ar yr un thema, The Lad with Wings (1915), Khaki and Kisses (1915) a The Girls at his Billet (1916). Cyhoeddwyd y pedwar llyfr o dan ei enw priodasol Mrs Oliver Onions. Ym 1916 cyhoeddwyd Miss Million's Maid y cyntaf o'i nofelau o dan yr enw Berta Ruck.

Thema y rhan fwyaf o'i nofelau oedd stori cariad am ferch mewn byd lle'r oedd rôl y ferch yn newid yn y byd cyfoes. Roedd y rhan fwyaf o'i nofelau, hefyd, yn cynnwys prif gymeriad oedd yn Gymraes, gan amlaf yn Gymraes Cymraeg ei hiaith.

Yn ogystal â'i nofelau, ysgrifennodd hanes teulu ei mam, Ancestral Voices (1972), a phedair gwaith hunangofiant: A Storyteller tells the Truth (1935), A Smile for the Past (1959),Books Cylchgrawn Wales A SMILE FOR THE PAST. By Berta Ruck (Hutchinson, 21s.) adalwyd 13 Chwefror 2018 Trickle of Welsh Blood (1967) ac An Asset to Wales (1970).

Marwolaeth

Bu farw yn ei chartref, Bryn Tegwel, Aberdyfi ychydig wedi ei phenblwydd yn 100 mlwydd oed.

Llyfryddiaeth (anghyflawn)
Nofelau

Cyfeiriadau

Categori:Genedigaethau 1878
Categori:Marwolaethau 1978
Categori:Merched yr 20fed ganrif o Gymru
Categori:Nofelwyr Saesneg o Gymru
Categori:Prosiect Wicipobl